Eleanor Catton

Eleanor Catton (s. 24. syyskuuta 1985 Ontario, Kanada) on uusiseelantilainen kirjailija ja käsikirjoittaja. Hänen toinen romaaninsa Valontuojat (2013) sai Booker-palkinnon.

Elämä ja ura 

Cattonin vanhemmat ovat uusiseelantilaisia. Perhe asui hänen syntyessään Kanadassa, jossa hänen filosofi-isänsä teki väitöskirjaa. Perhe palasi Uuteen-Seelantiin Cattonin ollessa kuusivuotias. Hän varttui Christchurchissa lukuun ottamatta vuotta, jonka hän 13-vuotiaana vietti Britanniassa Leedsissä. Hän opiskeli englantia Canterburyn yliopistossa ja valmistui wellingtonilaisesta Victorian yliopistosta luovan kirjoittamisen ohjelmasta. Cattonin vuonna 2008 ilmestynyt esikoisteos Harjoitukset sai innostuneen vastaanoton. Se palkittiin Betty Trask Awardilla ja oli Guardian First Book Awardin finalisti.

Cattonin toinen romaani Valontuojat ilmestyi 2013. Teos sijoittuu 1800-luvun Uuteen-Seelantiin kultaryntäyksen aikaan. Booker-palkinnon tuomarineuvoston puheenjohtaja Robert Macfarlane luonnehti teosta suurenmoiseksi romaaniksi, joka on ”rakenteellisessa monimutkaisuudessaan upea, kerronnallisuudessaan koukuttava ja maaginen loihtiessaan ahneuden ja kullan maailmaa”. 832-sivuinen kirja on laajin palkinnon saanut teos. Catton on kaikkien aikojen nuorin Booker-voittaja. 

Catton käsikirjoitti oman Valontuojat-teoksensa pohjalta tehdyn televisiosarjan BBC:lle. Hän on myös käsikirjoittanut vuoden 2020 elokuvan Emma, joka on Autumn de Wilden ohjaama sovitus Jane Austenin tunnetusta romaanista. Hän suostui käsikirjoituksen tekoon ilman että hän oli lukenut teosta.

Suomennetut teokset

Lähteet

Uusiseelantilaiset kirjailijat
Käsikirjoittajat
Booker-palkinnon saajat
Vuonna 1985 syntyneet
Elävät henkilöt